ফায়ার সার্ভিস ও সিভিল ডিফেন্স এবং পুলিশ সূত্রে পাওয়া তথ্যানুযায়ী, ২০১০-২০১৬ সালে দেশে সংঘটিত ৯১ হাজার ২৩০টি অগ্নিকা-ের ঘটনায় মারা গেছেন ১০২০ জন। আহত হয়েছেন ৫ হাজার ১২০ জন। ২০১৫ সালে সর্বাধিক অগ্নিকা- সংঘটিত হয় বৈদ্যুতিক গোলযোগের কারণে। এ সংখ্যা ৫ হাজার ৯২৩টি। দ্বিতীয় কারণ ছিল রান্নার চুলা থেকে সৃষ্ট আগুন। ৩ হাজার ৩৬৬টি অগ্নিকা- হয়েছে রান্নার চুলা থেকে। সিগারেট থেকে ২ হাজার ৫৩২টি, শিশুদের আগুন নিয়ে খেলার কারণে ৫২৬টি, যন্ত্রাংশের সংঘর্ষজনিত কারণে ২৪৪টি, অগ্নিসংযোগে ২৩৮টি, মানবসৃষ্ট হাঙ্গামায় ৯৬৩টি, মিস ফায়ারে ৫৯২টি এবং বাকিগুলো অন্যান্য কারণে সংঘটিত হয়। এসব ঘটনার প্রায় ৮০ ভাগই অসাবধানতা ও অসতর্কতার কারণে ঘটেছে।